Marek Vácha

Mgr. et Mgr. Marek Vácha, Ph.D. (* 14. september 1966, Brno) je český rímskokatolícky kňaz, teológ, prírodovedec, pedagóg a spisovateľ. Pôsobí ako farár vo farnosti Lechovice v Brnianskej diecéze a je prednostom Ústavu etiky na 3. lekárskej fakulte Karlovej univerzity.Seznam pracovníkůMáš před sebou všechny mé cesty. Sborník k 60. narozeninám Tomáše Halíka, nakladatelství Lidové noviny, Praha 2008, s. 388. Špecializuje sa na otázky evolučnej biológie a lekárske i environmentálne etiky. Vo skaute získal prezývku „Orko“ (= skratka pre „Orlie oko“),Zbyněk Crha: Na knize s náboženskou tématikou se nedá vydělat, říká Marek Orko Vácha, rozhovor in Stisk, 9. 1. 2006 ktorú používa vo svojom mene.

Medzi rokmi 2007 až 2025 slúžil ako farský vikár v Rímskokatolíckej akademickej farnosti Praha pri Kostole Najsvätejšieho Salvátora (ktorej farárom je Tomáš Halík).

 Život 
Vyštudoval Prírodovedeckú fakultu Masarykovej univerzity v odbore molekulárna biológia a genetika. Teologického vzdelania nadobudol štúdiom v Olomouci a Bruseli. Vo svojej doktorskej práci na Lekárskej fakulte Masarykovej univerzity sa zameral na etickú problematiku poznania ľudského genómu a na genetiku správania.VÁCHA, Marek: Šestá cesta: o havranech, o liliích a o mnohem vzácnější cestě, Cesta Brno, 2004, ISBN 80-7295-061-4 Zúčastnil sa dvoch expedícií do Antarktídy (1997 a 2000) na základňu Eco-Base na ostrove Nelson na Južných Shetlandách. Je učiteľom biológie, náboženstva a etiky na Biskupskom gymnáziu v Brne a na Arcibiskupskom gymnáziu v Prahe.

Je prednostom Ústavu etiky 3. lekárskej fakulty Karlovej univerzity v Prahe. V decembri 2010 bol zvolený za predsedu Akademického senátu 3. lekárskej fakulty UK. V roku 2013 bol v tejto funkcii potvrdený na ďalšie trojročné obdobie.Akademický senát 3.LF Externe tiež vyučuje na Katedre environmentálnych štúdií Fakulty sociálnych štúdií Masarykovej univerzity.

Podporuje zrušenie celibátu v rímskokatolíckej cirkvi.Dobré ráno s Jedničkou: Marek Vácha, Česká televize, 2011-9-22

 Dielo 
Okrem desiatok odborných a populárno náučných článkov je autorom nasledujúcich kníh vydaných nakladateľstvom Cesta v Brne:

 Tančící skály: O vývoji života na Zemi, o člověku a o Bohu, 2003;
 Šestá cesta: O havranech, o liliích a o mnohem vzácnější cestě, 2004;
 Návrat ke Stromu života: Evoluce a křesťanství, 2005;
 Poslední země: Antarktida, 2007;
 Místo, na němž stojíš, je posvátná země: O kruhu úcty k člověku, přírodě a celému vesmíru, 2008;
 Probouzení, 2009;
 Kéž bych pod hvězdami dobře odtančil svůj tanec, 2010
 Modlitba argentinských nocí, 2011
 Loď, 2012
 Život je sacra zajímavej, rozhovor s Karlem Satoriou, 2013, ISBN 978-80-7295-164-2
 Neumělcům života, 2014

 Referencie 

 Iné projekty 

 Externé odkazy 
 Webové stránky Marka Váchu, Mgr. et Mgr. Marek Vácha, Ph.D.
 Cesty víry: Orlí oko, ČT2, 6. 3. 2011
 Marek Orko Vácha - video z cyklu Českej televízie Na plovárně

 Zdroj 

Kategória:Českí rímskokatolícki kňazi
Kategória:Českí vedeckí spisovatelia
Kategória:Českí náboženskí spisovatelia
Kategória:Českí biológovia
Kategória:Českí skauti
Kategória:Vyučujúci na Fakulte sociálnych štúdií Masarykovej univerzity
Kategória:Absolventi Prírodovedeckej fakulty Masarykovej univerzity v Brne
Kategória:Absolventi Lekárskej fakulty Masarykovej univerzity
Kategória:Osobnosti z Brna
Kategória:Českí popularizátori vedy